
注讘讜讚讛 讝专讛 诪讗 注"讘 - 驻讬专讜砖 砖讟讬讬谞讝诇抓

讜讛讗 [讜讛专讬] 讙诐 讛诐 砖讘专讬诐 谞讬谞讛讜 [讛诐], 讜砖讘专讬诐 诪讜转专讬诐! 转专讙诪讛 (讛住讘讬专 讗讜转讛) 砖诪讜讗诇: 诪讚讜讘专 讘注讜诪讚讬谉 注诇 讘住讬住谉, 砖讬砖 诇讛诐 讘住讬住 讛诪转讜拽谉 诇讛诐, 砖谞讬讻专 砖讗讬谞诐 专拽 砖讘专讬诐, 讗诇讗 谞注砖讜 讻讱 诪转讞讬诇讛, 讜讻讬讜爪讗 讘讛诐 谞注讘讚讬诐.


讗 讗转诪专 [谞讗诪专]: 注讘讜讚讛 讝专讛 砖谞砖转讘专讛 诪讗讬诇讬讛, 专' 讬讜讞谞谉 讗诪专: 注讚讬讬谉 讗住讜专讛 讛讬讗. 专' 砖诪注讜谉 讘谉 诇拽讬砖 讗诪专: 诪讜转专转.


专' 讬讜讞谞谉 讗诪专: 讗住讜专讛, 讚讛讗 [砖讛专讬] 诇讗 讘讟诇讛. 专' 砖诪注讜谉 讘谉 诇拽讬砖 讗诪专: 诪讜转专转, 砖讻谉 诪住转诪讗 讘讟讜诇讬 诪讘讟讬诇 诇讛 [诪谉 讛住转诐 诪讘讟诇 讛讜讗 讗讜转讛], 诪讬诪专 讗诪专 [讗讜诪专 讛讜讗 讘诇讘讜]: 讗讬讛讬 谞驻砖讛 诇讗 讗爪诇讛, 诇讛讛讜讗 讙讘专讗 诪爪诇讛 诇讬讛 [讛讬讗 讗转 注爪诪讛 诇讗 讛爪讬诇讛 诪诇讛讬砖讘专, 讗转 讛讗讬砖 讛讝讛 砖注讜讘讚 讗讜转讛 转爪讬诇 讗讜转讜]?


讗讬转讬讘讬讛 [讛拽砖讛 诇讜] 专' 讬讜讞谞谉 诇专' 砖诪注讜谉 讘谉 诇拽讬砖 诪谉 讛讻转讜讘: "讜专讗砖 讚讙讜谉 讜砖转讬 讻驻讜转 讬讚讬讜 讻专转讜转 讗诇 讛诪驻转谉" (砖诪讜讗诇 讗 讛, 讚) 讜讻转讬讘 [讜谞讗诪专]: "注诇 讻谉 诇讗 讬讚专讻讜 讻讛谞讬 讚讙讜谉 注诇 诪驻转谉 讘讬转 讚讙讜谉" (砖诪讜讗诇 讗 讛, 讛). 诪砖诪注 砖讗祝 诇讗讞专 砖谞砖讘专讛 注讘讜讚讛 讝专讛 谞讜讛讙讬诐 讘讛 讻讘讜讚 讜讬专讗讛!


讗诪专 诇讜: 诪砖诐 讗转讛 诪讘讬讗 专讗讬讛? 讛转诐 [砖诐] 讛讻讜讜谞讛 讛讬讗 砖诪谞讬讞讬谉 讗转 讛讚讙讜谉, 砖讘讟诇 注专讻讜 讘注讬谞讬讛诐, 讜注讜讘讚讬谉 讗转 讛诪驻转谉, 讚讗诪专讬 讛讻讬 [砖讗讜诪专讬诐 讛诐 讻讱]: 砖讘拽讬讛 讗讬住专讬讛 [注讝讘 讗讜转讜 砖专讜, 讻讜讞讜 砖诇] 讚讙讜谉, 讜讗转讗 讗讬转讬讘 诇讬讛 [讜讘讗 讜讬砖讘 诇讜] 注诇 讛诪驻转谉.


讜注讜讚 讗讬转讬讘讬讛 [讛拽砖讛 诇讜] 专' 讬讜讞谞谉 诪诪砖谞转谞讜: 讛诪讜爪讗 砖讘专讬 爪诇诪讬诐 鈥� 讛专讬 讗诇讜 诪讜转专讬谉. 讜谞讚讬讬拽 诪讻讗谉: 讛讗 [讗讘诇] 砖讘专讬 注讘讜讚讛 讝专讛 鈥� 讗住讜专讬谉!


讜讚讞讛 专讬砖 诇拽讬砖: 诇讗 转讬诪讗 [讗诇 转讗诪专] 讜转讚讬讬拽 砖砖讘专讬 注讘讜讚讛 讝专讛 讗住讜专讬谉, 讗诇讗 讗讬诪讗 [讗诪讜专]: 讛讗 [讗讘诇] 爪诇诪讬诐 注爪诪谉 讗住讜专讬谉, 讜住转诪讗 [讜住转诪讛] 砖诇 讛诪砖谞讛 讛讜讗 讻讚注转 专' 诪讗讬专 讛讗讜住专 讘诪砖谞讛 讛拽讜讚诪转 讗转 讻诇 讛爪诇诪讬诐.


 讜诪拽砖讬诐:  讜诇讚讘专讬 专' 讬讜讞谞谉, 讻讬讜谉 砖诪砖谞转谞讜 讻讚注转 专' 诪讗讬专, 讛专讬 诪讚讘专讬 专' 诪讗讬专 谞砖诪注 诇讛讜 诇专讘谞谉 [谞诇诪讚 诇砖讬讟转 讞讻诪讬诐], 诇讗讜 [讛讗诐 诇讗] 讗诪专 专' 诪讗讬专 讻讬 爪诇诪讬诐 注爪诪诐 讗住讜专讬谉 讜讘讻诇 讝讗转 砖讘专讬 爪诇诪讬诐 诪讜转专讬谉, 讗诐 讻谉, 诇专讘谞谉 [诇讚注转 讞讻诪讬诐] 注讘讜讚讛 讝专讛 谞诪讬 [讙诐 讻谉] 谞讗诪专: 讛讬讗 讗住讜专讛 讜砖讘专讬讛 诪讜转专讬谉!


讜讚讜讞讬诐: 讛讻讬 讛砖转讗 [讻讱 讗转讛 诪砖讜讜讛]? 讛转诐 [砖诐] 讘砖讘专讬 爪诇诪讬诐, 讗讬诪专 [讗诪讜专] 砖注讘讚讜诐 讗讬诪专 [讗诪讜专] 砖诇讗 注讘讚讜诐, 讜讗诐 转诪爪讬 [转诪爪讗] 诇讜诪专 砖注讘讚讜诐 鈥� 讗讬诪专 [讗诪讜专] 砖讘讟诇讜诐 诇讗讞专 砖谞砖讘专讜, 讜诇讻谉 诪转讬专 专' 诪讗讬专 讘砖讘专讬 爪诇诪讬诐, 砖讗讬谞讜 讗诇讗 住驻拽 住驻讬拽讗. 讗讘诇 注讘讜讚讛 讝专讛 讜讚讗讬 注讘讚讜讛, 诪讬 讬讬诪专 [讬讗诪专] 砖讘讟诇讛? 讜讗诐 讻谉, 讛讜讬 [讛专讬讛讜] 住驻拽 讘讬讟讜诇, 讜讜讚讗讬 注讘讜讚讛 讝专讛, 讜讗讬谉 住驻拽 诪讜爪讬讗 诪讬讚讬 讜讚讗讬.


讜砖讜讗诇讬诐: 讜讛讗诐 讗讬谉 住驻拽 诪注讬谉 讝讛 诪讜爪讬讗 诪讬讚讬 讜讚讗讬 讻诇诇? 讜讛转谞讬讗 [讜讛专讬 砖谞讜讬讛 讘专讬讬转讗]: 讞讘专 砖讬讜讚注讬诐 讘讜 砖谞讝讛专 讘转专讜诪讜转 讜诪注砖专讜转 砖诪转, 讜讛谞讬讞 诪讙讜专讛 (诪讞住谉) 诪诇讗讛 驻讬专讜转, 讗驻讬诇讜 讛谉 讘谞讬 讬讜诪谉 砖讛讘讬讗讜 讗讜转诐 诇砖诐 讘讬讜诐 诪讜转讜 鈥� 讛专讬 讛谉 讘讞讝拽转 诪转讜拽谞讬谉, 砖诪谉 讛住转诐 注讬砖专 讗讜转诐.


讜讛讗 讛讻讗 讚讜讚讗讬 讟讘讬诇讬 [讜讛专讬 讻讗谉 砖讜讚讗讬 讛讬讜 讟讘诇] 讻砖讛讘讬讗讜 讗讜转诐 诇诪讙讜专讛, 住驻拽 注砖专讬谞讛讜 [注讬砖专诐] 住驻拽 诇讗 注砖专讬谞讛讜 [注讬砖专诐], 讜拽讗转讬 [讜讘讗] 住驻拽 讜诪讜爪讬讗 诪讬讚讬 讜讚讗讬 讟讘诇!


 讜诪砖讬讘讬诐:  讛转诐 [砖诐] 讜讚讗讬 讜讜讚讗讬 讛讜讗, 砖讜讚讗讬 注砖专讬谞讛讜 [注讬砖专 讗讜转诐], 讻讚讘专讬 专' 讞谞讬谞讗 讞讜讝讗讛, 砖讗诪专 专' 讞谞讬谞讗 讞讜讝讗讛: 讞讝拽讛 注诇 讞讘专 砖讗讬谞讜 诪讜爪讬讗 讚讘专 砖讗讬谞讜 诪转讜拽谉 (讘讛驻专砖转 转专讜诪讛 讜诪注砖专) 诪转讞转 讬讚讜, 讜注诇 讞讝拽讛 讝讜 讗驻砖专 诇住诪讜讱.


讜讗讬 讘注讬转 讗讬诪讗 [讜讗诐 转专爪讛 讗诪讜专] 转讬专讜抓 讗讞专: 讬转讻谉 讻讬 诪注讬拽专讗 诇讗 讟讘讬诇讬 [诪转讞讬诇讛 诇讗 讛讬讜 讛驻讬专讜转 讛讗诇讛 讟讘诇] 讜诇驻讬讻讱 讗祝 讻讗谉 住驻拽 讜住驻拽 讛讜讗, 讜讻讬爪讚 讬讬转讻谉 讛讚讘专?


讗驻砖专 讚注讘讚 讻讚讘专讬 专' 讗讜砖注讬讗 砖讗诪专: 诪注专讬诐 讗讚诐 注诇 转讘讜讗转讜 讜诪讻谞讬住讛 讘诪讜抓 砖诇讛 诇诪讙讜专讛, 讜讗讬谞讜 诪砖诇讬诐 讗转 转讬拽讜谞讛 讘讚讬砖讛 讜讘诪讬专讜讞 注专讬诪转 讛转讘讜讗讛, 讻讚讬 砖转讛讗 讘讛诪转讜 讗讜讻诇转 讜驻讟讜专讛 诪谉 讛诪注砖专. 砖讻诇 注讜讚 诇讗 谞讙诪专讛 诪诇讗讻转 讛讗讬住讜祝 讜讛注讬诪讜专 砖诇 讛转讘讜讗讛 诇讗 谞讻谞住讛 诇讻诇诇 讞讬讜讘 转专讜诪讛 讜诪注砖专, 讜讛讬讗 诪讜转专转 诇诪讗讻诇 讘讛诪讛 讘诇讬 砖讬讛讬讛 爪讜专讱 诇注砖专 讗讜转讛. 讜讬转讻谉 讗讬驻讜讗 砖诪转讞讬诇讛 诇讗 讞诇 讞讬讜讘 转专讜诪讛 注诇 讛转讘讜讗讛, 讜讻讬讜讜谉 砖讛讬讗 住驻拽 鈥� 讘讗 住驻拽 讜诪讜爪讬讗 诪讬讚讬 住驻拽.


 讜砖讜讗诇讬诐 注讜讚: 讜讻讬 讗讬谉 住驻拽 诪讜爪讬讗 诪讬讚讬 讜讚讗讬? 讜讛转谞讬讗 [讜讛专讬 砖谞讜讬讛 讘专讬讬转讗]: 讗诪专 专' 讬讛讜讚讛: 诪注砖讛 讘砖驻讞转讜

